Diari Oficial de la Generalitat Valenciana


Sumari del DOGV 4335, del 13-09-2002 (2002/9727)

RESOLUCIÓ de 26 d'agost de 2002, del director general del Servici Valencià d'Ocupació i Formació (SERVEF), per la qual es modifica la Resolució de 9 d'agost de 2002, per la qual s'adjudiquen set beques per a persones postgraduades per a la realització de pràctiques professionals en les distintes unitats administratives del SERVEF.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4335

Data del DOGV
:   13-09-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/9727


Organisme emissor
:   Servei Valencià d'Ocupació i Formació

Tipus de document
:   Resolució

RESOLUCIÓ de 26 d'agost de 2002, del director general del Servici Valencià d'Ocupació i Formació (SERVEF), per la qual es modifica la Resolució de 9 d'agost de 2002, per la qual s'adjudiquen set beques per a persones postgraduades per a la realització de pràctiques professionals en les distintes unitats administratives del SERVEF.[2002/9727]
  
Per Resolució de 9 d'agost de 2002, del director general del Servici Valencià d'Ocupació i Formació, publicada en el DOGV núm. 4.314, de data 14 d'agost de 2002, es van adjudicar les set beques per a persones postgraduades per a la realització de pràctiques professionals en les distintes unitats administratives del SERVEF, que van ser convocades igualment per Resolució de 12 de juny del 2002, del mateix òrgan.
  
Atés que en el resolc primer es declaraven, una vegada transcorreguts deu hàbils des de la notificació d'esmena, excloses definitivament determinades persones sol·licitants, i entre elles, Ana Belén Orozco Escribano, per haver presentat la sol·licitud fora de termini, i Dolores Marta Tonda Muñoz, per no acreditar la titulació acadèmica.
  
Vist que amb posterioritat es van rebre en el registre d'este organisme autònom sengles al·legacions presentades en termini en altres registres públics que van ser remeses per estos d'acord amb l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, modificada per Llei 4/1999.
  
Vist que, d'altra banda, amb data 19 d'agost del 2002, Águeda Micó Micó, adjudicatària d'un beca en la modalitat de Dret, va presentar la renúncia amb motiu d'incompatibilitat sobrevinguda en haver-se-li adjudicat un altre beca.
  
Vistes les consideracions efectuades en l'Acta de data 23 d'agost de 2002, de la Comissió Avaluadora, i en ús de les facultats atribuïdes per l'article 4.1 del Decret 108/1992, de 6 de juliol, del Govern Valencià, pel qual es regula la concessió de beques, en relació amb l'article 13 del Decret 41/2001, de 27 de febrer, del Govern Valencià, pel qual s'aprova el Reglament d'Organització i del Règim Jurídic del SERVEF, resolc
  
Primer
  
Desestimar, de conformitat amb l'article 48.6 de la Llei 30/1992, de Règim Jurídic de les Administracions Públiques i del Procediment Administratiu Comú, modificada per Llei 4/1999, l'al·legació presentada per Ana Belén Orozco Escribano, i confirmar-ne l'exclusió definitiva ja que la seua sol·licitud va ser presentada en data 9 de juliol de 2002, una vegada transcorregut el termini de 15 dies hàbils.
  
Segon
  
Admetre a la convocatòria Dolores Marta Tonda Muñoz, perquè presenta la titulació acadèmica, el resguard d'haver efectuat el depòsit de les taxes per a l'expedició i el certificat de qualificacions que li havien sigut requerits, i adaptar la borsa de reserva prioritzada de la modalitat de beca de Psicologia d'acord amb la documentació presentada, amb el següent resultat:
  
Modalitat: PSICOLOGIA
  
Tercer
  
Estimar la sol·licitud de renúncia presentada per Águeda Micó Micó, adjudicatària d'una beca en la modalitat de Dret, la vacant de la qual queda adjudicada a la persona aspirant que figura en el primer lloc de la borsa de reserva prioritzada en la modalitat de Dret, segons el que disposa el resolc tercer de la Resolució de 9 d'agost de 2002, del director general del SERVEF.
  
Quart
  
Notifiqueu la present Resolució als interessats i publiqueu en el Diari Oficial de la Generalitat Valenciana, amb l'advertiment-se que esgota la via administrativa, i que contra ella, s'hi podrà interposar recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació, d'acord amb el que disposa l'article 46 de la Llei 29/1998, de 13 de juliol, reguladora de la Jurisdicció Contenciosa Administrativa, sense perjuí de la interposició de recurs potestatiu de reposició davant d'este organisme, d'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció introduïda per la Llei 4/1999.